**MERILA ZA OCENJEVANJE ZNANJA PRI DRUŽBOSLOVNIH PREDMETIH**

1. **SPLOŠNA MERILA PRI OCENJEVANJU ZNANJA:**

Ocena se oblikuje na osnovi naslednjih elementov (odvisno od učnega predmeta):

• razumevanje vprašanja,

• analiza problema,

• argumentacija,

• relevantnost odgovora,

• povezovanje pojmov,

• ponazoritev s primeri.

**Ustno:**

**Ocena odlično (5):** dijak samostojno podrobno odgovori na vprašanje, vsebine smiselno povezuje, logično sklepa in znanje prenaša tudi na konkretne izvirne primere iz prakse;

**Ocena prav dobro (4):** dijak samostojno odgovori na vprašanje, ne potrebuje podvprašanj, vsebine povezuje in logično sklepa

**Ocena dobro (3):** dijak zna našteti pojme in odgovori na vprašanje s pomočjo občasnih posameznih podvprašanj;

**Ocena zadostno (2):** dijak zna našteti pojme, odgovarja le z osnovnimi, najvažnejšimi dejstvi, izpušča podrobnosti, odgovor zna utemeljiti le z dodatno pomočjo učitelja, odgovarja lahko samo s pomočjo zastavljenih dodatnih vprašanj.

**Pisno preverjanje znanja:**

Meje za oceno so sledeče:

Od 48 do 55 % je meja za oceno ZADOSTNO

Od 60 do 67 % je meja za oceno DOBRO

Od 75 do 82 % je meja za oceno PRAV DOBRO

Od 88 do 95 % je meja za oceno ODLIČNO

Kriterij lahko učitelj prilagodi specifični obliki testa.

1. **SPLOŠNI MINIMALNI STANDARDI STROKOVNEGA AKTIVA DRUŽBOSLOVJA:**

• zna opredeliti predmet proučevanja posameznega predmetnega področja;

• pozna osnovno strokovno terminologijo in jo pravilno uporablja;

• zna opredeliti osnovne strokovne pojme;

• zna opisati značilnosti procesov in pojavov, ki so specifika posameznega strokovnega področja;

• kompetence razvije le do osnovnih stopenj ter je pri njihovem izkazovanju nesamostojen in manj zanesljiv;

• aktivno sodeluje pri obravnavi učne snovi.

Pri zaključevanju ocene se enakovredno upoštevajo vse ocene, pridobljene med šolskim letom vključno s popravljenimi.

1. **SPREJEMNI, POPRAVNI, PREDMETNI IN DOPOLNILNI ZPITI:**

Izpiti so praviloma ustni, opravljajo se pred imenovano komisijo.

Kandidat izvleče listek z vprašanji, nato pa ima 15 minut za pripravo. Odgovor traja do 15 minut. Veljajo enaki kriteriji kot za ustno ocenjevanje.

1. **MERILA IN NAČIN PRIDOBIVANJA OCEN PRI POSAMEZNIH PREDMETIH**

**PSIHOLOGIJA**

2. LETNIK

Dijaki so ocenjeni z eno ustno in pisnimi ocenami v skladu z merili. Oceno lahko pridobijo tudi v različnih projektnih oblikah sodelovanja ter s predstavitvijo svojega izdelka oz. naloge, v okviru predmeta ali v medpredmetni povezavi. Kriterije za projektne oblike dela natančno opredeli profesor sproti in z njimi vnaprej seznani dijake. Pisno oceno praviloma pridobijo na podlagi kontrolnih nalog.

4. LETNIK

Dijaki pridobijo pet pisnih ocen ( kontrolna naloga, 2 eseja, 2 strukturirani nalogi) in eno ustno oceno. Maturitetni izpit iz psihologije je namreč samo pisni. Kriteriji oz. merila za ocenjevanje strukturiranih nalog in esejev so določeni z izpitnim katalogom .. Dijaki morajo za pristop k ocenjevanju eseja predhodno napisati in oddati v pregled vsaj dva eseja.

**SOCIOLOGIJA**

V tretjem letniku morajo dijaki pridobiti najmanj eno pisno in eno ustno oceno v redovalnem obdobju, skupno pa v šolskem letu najmanj tri ocene.

V četrtem letniku morajo imeti dijaki najmanj dve pisni oceni (esej in strukturirane naloge) v redovalnem obdobju ter eno ustno v šolskem letu. Kriteriji oz. merila za ocenjevanje strukturiranih nalog in esejev so določeni z izpitnim katalogom iz leta 2012. Dijaki morajo za pristop k ocenjevanju eseja predhodno napisati in oddati v pregled vsaj dva eseja.

**FILOZOFIJA**

Pri filozofiji morajo dijaki imeti dve ustni oceni v šolskem letu ter eno pisno oceno.

Izbirni predmet: **VZGOJA ZA SOLIDARNOST IN SOCIOLOGIJA**

Pisna ocena je v prvem ocenjevalnem obdobju pridobljena s kontrolno nalogo. V drugem ocenjevalnem obdobju dijaki pridobijo pisno in ustno oceno na podlagi seminarske naloge, ki se ocenjuje v skladu z dogovorjenimi kriteriji. Kriterije za te oblike dela natančno opredeli profesor sproti in z njimi vnaprej seznani dijake. Seminarsko nalogo tudi ustno predstavijo, po določenem razporedu. Kriteriji za oceno ustne predstavitve so prav tako določeni in objavljeni v spletni učilnici. Dijaki so se dolžni držati dogovorjenih rokov, sicer so iz tega dela neocenjeni.

**DRUŽBOSLOVJE**

Dijaki 1. in 2. letnika morajo v šolskem letu pridobiti najmanj dve ustni oceni, skupaj pa najmanj tri ocene (način pridobitve tretje ocene določi učitelj na začetku šolskega leta – bodisi referat, pisna ocena, domače naloge...)

Veljajo splošna merila kot so zapisana zgoraj.